|  |
| --- |
|   **PRIOPĆENJE** |

**Zagreb, 27. veljače 2015.- Na današnjoj sjednici Radničkog vijeća, menadžment Ine prezentirao je rezultate kompanije za 2014., kao i pregled poslovnog plana za 2015.**

Istaknuto je kako u istraživanju i proizvodnji, INA ostaje predana obnovi rezervi kroz nove projekte s pojačanim fokusom na međunarodne mogućnosti te na nastavak postojećih i iniciranje novih projekata u kontinentalnoj Hrvatskoj i hrvatskom podmorju. INA ujedno nastavlja s modernizacijom i novim investicijama kako bi dodatno unaprijedila svoje maloprodajno poslovanje. U rafinerijskom poslovanju, INA ostaje usmjerena na zadržavanje tržišnih udjela, kako na domaćem tržištu, tako i na ključnim izvoznim tržištima. Kompanija će također nastaviti tražiti prilike za komercijalizaciju svoje sirove nafte na način koji stvara najveću vrijednost za Inu. Vezano za izgradnju postrojenja za obradu teških ostataka u Rafineriji nafte Rijeka, a koje predstavlja jednu od najvećih investicija kompanije vrijednu 400 milijuna dolara i za koju su u tijeku pripreme za natječaj, nova organizacijska jedinica Projekt obrade teških ostataka formirana je unutar Ine.

Također se raspravljalo o izazovima s kojima se INA suočava, kao i mjerama koje menadžment namjerava primijeniti kako bi ublažio negativne vanjske utjecaje u najboljem interesu kompanije. Menadžment Ine pozdravio je današnju sjednicu obzirom su ovakve konstruktivne rasprave jedini prihvatljiv i produktivan kanal komunikacije između Poslodavca i zaposlenika. Žao nam je, stoga, što završna izjava predsjednika Radničkog vijeća nije odražavala atmosferu dijaloga i međusobnog uvažavanja koja je vladala tijekom sjednice.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr